Klokken 10.15 fredag forlod en 80-årig mand Plejehjemmet Havgården i Løkken, og han er ikke set siden. Det har fået politiet til at iværksætte en eftersøgning i området, og de vil meget gerne høre fra folk, der har set ham. Manden er iført orange arbejdsjakke med reflekser, grønne gummistøvler, orange tophue og mørke bukser. Han går i et rask tempo og er krumrygget. Den 80-årige tager ikke selv kontakt til personer, han ikke kender. Ved du noget, så ring straks til Nordjyllands Politi på 114. OPDATERING: Manden er fundet i god behold. Det kan du læse mere om her:

Referat:
Nordjyllands Politi leder efter en 80-årig mand, som er gået fra et plejehjem i Løkken.